|  |  |  |
| --- | --- | --- |
|  |  |  |

**УКАЗАНИЯ
 за попълване на Формуляр за кандидатстване за юридически лица (Образец № 1Б)
за подмяна на отоплителните уреди на твърдо гориво по проект
№ BG16M1OP002-5.003-0001 „Подобряване качеството на атмосферния въздух в Столична община чрез подмяна на отоплителни устройства на твърдо гориво с екологични алтернативи“ по Оперативна програма „Околна среда2014-2020 г.“**

**РАЗДЕЛ: КАНДИДАТ**

* В случай че някое от полетата на адресите към **въпроси 4** и **7** не е релевантно, моля, оставете го празно (например поле „апартамент“, ако имотът е къща).
* Видът на предприятието във **Въпрос 5** се определя по следния начин:

|  |  |  |
| --- | --- | --- |
| **Категория** | **Критерий 1** | **Критерий 2** |
| **микро** | средносписъчен брой на персонала, по-малък от 10 души | годишен оборот, който не превишава 3 900 000 лв., и/или стойност на активите, която не превишава 3 900 000 лв. |
| **малко** | средносписъчен брой на персонала, по-малък от 50 души | годишен оборот, който не превишава 19 500 000 лв., и/или стойност на активите, която не превишава 19 500 000 лв. |
| **средно** | средносписъчен брой на персонала, по-малък от 250 души | годишен оборот, който не превишава 97 500 000 лв., и/или стойност на активите, която не превишава 84 000 000 лв. |

За да попадне в някоя от изброените категории, предприятието следва да отговаря едновременно на двата посочени критерия за съответната категория.

Ако не попада в нито една от трите категории, във **въпрос 5** се посочва, че предприятието е **голямо**.

**РАЗДЕЛ: ПАРАМЕТРИ НА ИМОТА, ЗА КОЙТО ЩЕ СЕ ЗАМЕНЯ ОТОПЛИТЕЛЕН УРЕД НА ДЪРВА/ВЪГЛИЩА**

* При **Въпрос 9**, в случай, че кандидатствате за газифициране/топлофициране на цялата сграда/малък блок с един общ отоплителен уред, моля, посочете отговор „Многоетажна къща“.
* При **Въпроси 13 и 14** не са необходими документи или доказателства за площта, която е заявена. Достатъчно е да посочите площта по Ваша преценка.
* На **Въпроси 16 до 17** кандидатът следва да отговори спрямо съществуващото положение към датата на подаване на документите за кандидатстване.
* С отговора на **Въпрос 18** Вие заявявате уреда, който, ако бъдете одобрени за подмяна на отоплителни уред на дърва и/или въглища, ще бъде демонтиран и предаден на Столична община, преди монтажа на новото отоплително устройство. Изключение от това условие ще е възможно единствено, ако имотът се отоплява със „Зидана камина без горивна камера (с открит огън, открита камина).
* **Въпроси 20 и 21**: Необходимо е да посочите ориентировъчно общо тегло на уреда и размерите му. На база тази информация ще бъде изготвен план за извозване на старото устройство от Столична община.
* **Въпрос 22**: В случай че желаете да замените уреда на дърва и/или въглища с алтернативен на пелети, технологичното изискване при монтаж на такъв уред е диаметърът на комина да е поне 80 мм.
* **Въпрос 25 и 26**: В случай че кандидатът няма изградени въздушни топлопроводи, а кандидатства за уред с въздушни топлопроводи (уреди № 3 и 4), е необходимо да посочи, че възнамерява да изгради въздушни топлопроводи преди монтажа на новия уред (Въпрос 25, отговор: „Да“) и да окаже броя на помещенията, в които планира да изгради въздушни топлопроводи (Въпрос 26). Разходите за изграждане на въздушните топлопроводи се покриват от кандидата.
* **Въпрос 30 и 31**: В случай че кандидатът няма изградена отоплителна инсталация с радиатори, а кандидатства за уред с водна риза (уреди с номера от №5 до №17 вкл.), е необходимо да посочи, че възнамерява да изгради отоплителна инсталация с радиатори преди монтажа на новия уред (Въпрос 30, отговор: „Да“) и да окаже броя на помещенията, в които планира да постави радиатори (Въпрос 31). Разходите за изграждане на отоплителната инсталация се покриват от кандидата.

**РАЗДЕЛ: ОТОПЛИТЕЛНО/И УСТРОЙСТВО/А, ЗА КОИТО СЕ КАНДИДАТСТВА**

* **Въпрос 35** е задължителен само в случаите, когато желаете да кандидатствате за климатици или газови конвектори. В останалите случаи въпросът не се попълва.
* Във **Въпрос 36** следва да се посочи видът и броят на отоплителния уред, с който да се замени уредът на дърва и/или въглища. За някои уреди е възможно да се кандидатства за повече от един брой, при следните ограничения:
	+ Газови конвектори от двата вида - общо до 3 конвектора на имот. Газов конвектор 3 kW е подходящ за санирани помещения с площ до 35 кв. м, а газов конвектор 5 kW за санирани помещения с площ до 55 кв. м.
	+ Климатици от 6-те вида - общо до 3 климатика на имот.
	+ Радиатори от двата вида - общо до 3 радиатора на имот. Радиаторите са допустими, само когато се кандидатства за следните отоплителни уреди: камина с водна риза, пелетен котел и газов котел, както и при присъединяване към топлофикационна система.
	+ За всички видове топловъздушни камини на пелети, камини на пелети с водна риза, пелетни котли и газови котли може да се кандидатства само за 1 брой от съответния вид уред.

За улеснение за избора на подходящ отоплителен уред е разработен онлайн калкулатор, който бихте могли да намерите на следния интернет адрес: <https://www.sofia.bg/web/guest/opos>.